ଜାତୀୟ କ୍ରୀଡ଼ା ପର୍ଯ୍ୟବେକ୍ଷକ ପଦରୁ ସୁଶୀଲଙ୍କ ଇସ୍ତଫା\nନୂଆଦିଲ୍ଲୀ, ୭।୧୨(ପି.ଟି.)- ମହିଳା ଚାମ୍ପିୟନ୍ ବକ୍ସର ଏମ୍.ସି. ମେରୀକମ୍ଙ୍କ ପରେ ଦୁଇଥ\nଜାତୀୟ କ୍ରୀଡ଼ା ପର୍ଯ୍ୟବେକ୍ଷକ ପଦରୁ ସୁଶୀଲଙ୍କ ଇସ୍ତଫା\t December 7th, 00:00 AM December 7th, 00:00 AM\nନୂଆଦିଲ୍ଲୀ, ୭।୧୨(ପି.ଟି.)- ମହିଳା ଚାମ୍ପିୟନ୍ ବକ୍ସର ଏମ୍.ସି. ମେରୀକମ୍ଙ୍କ ପରେ ଦୁଇଥର ଅଲିମ୍ପିକ୍ ପଦକ ବିଜେତା ସୁଶୀଲ କୁମାର ଜାତୀୟ କ୍ରୀଡ଼ା ପର୍ଯ୍ୟବେକ୍ଷକ ପଦରୁ ଇସ୍ତଫା ଦେଇଛନ୍ତି। ତେବେ ସେ ଜାତୀୟ କୁସ୍ତିର ପର୍ଯ୍ୟବେକ୍ଷକ ଦାୟିତ୍ୱରେ ଥିଲେ। ୩୪ ବର୍ଷୀୟ ଏହି କୁସ୍ତିଯୋଦ୍ଧାଙ୍କୁ ପୂର୍ବତନ କ୍ରୀଡ଼ାମନ୍ତ୍ରୀ ବିଜୟ ଗୋଏଲ ନିଯୁକ୍ତ କରିଥିଲେ। 'କୁସ୍ତିଯୋଦ୍ଧା ସୁଶୀଲ କୁମାର ଓ ବକ୍ସର ଏମ୍.ସି. ମେରୀକମ୍ କ୍ରୀଡ଼ା ପର୍ଯ୍ୟବେକ୍ଷକ ପଦରୁ ଇସ୍ତଫା ଦେଇଛନ୍ତି। ଉଭୟ ଆଥ୍ଲେଟ୍ ନିଜ ନିଜ କ୍ରୀଡ଼ାରେ ଏବେ ବି ସକ୍ରିୟ ଥିବାରୁ ଏଭଳି ନିଷ୍ପତ୍ତି କରିଛନ୍ତି। କାରଣ ସମାନ ସମୟରେ ପର୍ଯ୍ୟବେକ୍ଷକ ପଦ ଓ କ୍ରୀଡ଼ାବିତ୍ ଭାବେ ସକ୍ରିୟ ଥିବାରୁ ଦୁହିଙ୍କ ଉପରେ କନଫ୍ଲିକ୍ଟ ଅଫ୍ ଇଣ୍ଟରେଷ୍ଟ ଭଳି ସ୍ଥିତି ଉପୁଜିବାର ସମ୍ଭାବନା ଥିଲା। କ୍ରୀଡ଼ାର ସ୍ବତନ୍ତ୍ରତା ବଜାୟ ରଖିବା ପାଇଁ ଉଭୟ ଆଥ୍ଲେଟ ଦେଇଥିବା ଇସ୍ତଫାକୁ କ୍ରୀଡ଼ା ମନ୍ତ୍ରଣାଳୟ ଗ୍ରହଣ କରିଛି' ବୋଲି କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରଣାଳୟ ପକ୍ଷରୁ ରିପୋର୍ଟ ପ୍ରକାଶ ପାଇଛି। ଏଥିନେଇ କ୍ରୀଡ଼ାମନ୍ତ୍ରୀ ରାଜ୍ୟବର୍ଦ୍ଧନ ସିଂ ରାଠୋର ସୁଶୀଲ ଓ ମେରୀକମ୍ଙ୍କୁ ଧନ୍ୟବାଦ ଜଣାଇଛନ୍ତି। ସୂଚନାଥାଉ କି, କିଛିଦିନ ପୂର୍ବେ ମେରୀକମ୍ ଜାତୀୟ ବକ୍ସିଂ ପର୍ଯ୍ୟବେକ୍ଷକ ପଦରୁ ଇସ୍ତଫା ଦେଇଥିଲେ।
